9.1 โครงสร้างองค์กร

บมจ.อสมท มีโครงสร้างการบริหาร ณ วันที่ 31 ธันวาคม 2547 ดังนี้

9.2 คณะกรรมการบริษัท และกรรมการผู้อำนวยการใหญ่

รายนามคณะกรรมการบริษัท ณ วันที่ 31 ธันวาคม 2547 มีดังนี้

+-----------------------------------+----------------------------------+
| 1.  นายเรวัต ฉ่ำเฉลิม                | ประธานกรรมการ                    |
+-----------------------------------+----------------------------------+
| 2.  นายรองพล เจริญพันธุ์              | รองประธานกรรมการ                 |
+-----------------------------------+----------------------------------+
| 3.  นายภาวิช ทองโรจน์               | กรรมการ                          |
+-----------------------------------+----------------------------------+
| 4.  นางอรอนงค์ มณีกาญจน์             | กรรมการ                          |
+-----------------------------------+----------------------------------+
| 5.  นายประกิจ ประจนปัจจนึก           | กรรมการ                          |
+-----------------------------------+----------------------------------+
| 6.  นางปริศนา พงษ์ทัดศิริกุล            | กรรมการ                          |
+-----------------------------------+----------------------------------+
| 7.  นายธงทอง จันทรางศุ              | กรรมการ                          |
+-----------------------------------+----------------------------------+
| 8.  พลตำรวจเอกสมชาย ประภัสภักดี      | กรรมการ                          |
+-----------------------------------+----------------------------------+
| 9.  นายสมเกียรติ วันทะนะ             | กรรมการ                          |
+-----------------------------------+----------------------------------+
| 10. นายถวิล พึ่งมา                   | กรรมการ                          |
+-----------------------------------+----------------------------------+
| 11. นายประวิตร นิลสุวรรณากุล          | กรรมการ                          |
+-----------------------------------+----------------------------------+
| 12. นายมิ่งขวัญ แสงสุวรรณ์             | กรรมการและเลขานุการ               |
+-----------------------------------+----------------------------------+

(ประวัติกรรมการเป็นดังปรากฏในเอกสารแนบ 1)

  กรรมการผู้มีอำนาจลงนามแทนบริษัท

กรรมการผู้มีอำนาจลงนามผูกพันบริษัทได้คือ
กรรมการผู้อำนวยการใหญ่ลงลายมือชื่อและประทับตราสำคัญของบริษัท หรือ
กรรมการอื่นสองคนลงลายมือชื่อร่วมกันและประทับตราสำคัญของบริษัท

องค์ประกอบและการแต่งตั้งคณะกรรมการบริษัท

องค์ประกอบและการสรรหา แต่งตั้ง ถอดถอน หรือพ้นจากตำแหน่งกรรมการบริษัท ตามที่กำหนดไว้
ในข้อบังคับ ของบริษัท สามารถสรุปสาระสำคัญได้ดังนี้

1. คณะกรรมการของบริษัทต้องมีจำนวนไม่น้อยกว่าห้า (5) คน แต่ไม่เกินสิบห้า (15) คน
เลือกตั้งโดยที่ประชุมผู้ถือหุ้น และประกอบด้วยกรรมการตรวจสอบไม่น้อยกว่าสาม (3) คน
โดยกรรมการ ไม่น้อยกว่ากึ่งหนึ่ง (1/2) ของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการต้องมีคุณสมบัติและไม่มีลักษณะต้องห้ามตามที่กฎหมายกำหนด ทั้งนี้
กรรมการบริษัทอย่างน้อยหนึ่ง (1) คน ต้องเป็น ผู้มีความรู้ความสามารถในด้านการบัญชี
และการเงิน

2. การเลือกตั้งกรรมการโดยที่ประชุมผู้ถือหุ้น จะเป็นไปตามหลักเกณฑ์และวิธีการดังต่อไปนี้

(1) ผู้ถือหุ้นรายหนึ่งมีคะแนนเสียงเท่ากับจำนวนหุ้นที่ตนถือ

(2) ให้ผู้ถือหุ้นแต่ละรายใช้คะแนนเสียงที่มีอยู่ทั้งหมดตาม (1)
    เลือกตั้งบุคคลเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
    เท่าจำนวนกรรมการที่จะพึงมีหรือจะพึงเลือกตั้งในครั้งนั้น ในกรณีที่บุคคลซึ่งได้รับ
    การเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานในที่ประชุมออกเสียงเพิ่มขึ้นอีกหนึ่ง (1)
    เสียงเป็นเสียง ชี้ขาด

3. ในการประชุมสามัญประจำปีทุกครั้ง
กรรมการของบริษัทจะออกจากตำแหน่งตามวาระจำนวนหนึ่งในสาม (1/3) เป็นอัตราส่วน
ซึ่งถ้าจำนวนกรรมการที่จะออกจากตำแหน่งตามวาระแบ่งออกให้ตรงเป็นสาม (3) ส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม (1/3) กรรมการที่จะต้องออกจากตำแหน่งในปีแรก
และปีที่สองภายหลังจดทะเบียนบริษัทนั้นให้กรรมการจับสลากกันว่าผู้ใดจะออก
ส่วนในปีที่สามและปีหลัง ๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
โดยกรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

4. ในการลงมติให้กรรมการคนใดออกจากตำแหน่งก่อนถึงคราวต้องออกตามวาระ
ต้องใช้คะแนนเสียงไม่น้อยกว่าสามในสี่ (3/4) ของจำนวนผู้ถือหุ้นซึ่งมาประชุม และมีสิทธิออกเสียง
และมีหุ้นนับรวมกันได้ ไม่น้อยกว่ากึ่งหนึ่ง (1/2) ของจำนวนหุ้นที่ถือโดยผู้ถือหุ้นที่มาประชุม
และมีสิทธิออกเสียงลงคะแนน

5. การลาออกจากตำแหน่งของกรรมการสามารถทำได้โดยการยื่นใบลาออกต่อบริษัท
ซึ่งการลาออกดังกล่าว จะมีผลนับแต่วันที่ใบลาออกไปถึงบริษัท

6. ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ คณะกรรมการ
อาจเลือกตั้งบุคคลซึ่งมีคุณสมบัติและไม่มีลักษณะต้องห้ามตามที่กำหนดในข้อบังคับของบริษัท
เข้าเป็นกรรมการแทนในตำแหน่งที่ว่างในการประชุมคณะกรรมการคราวถัดไปก็ได้
เว้นแต่วาระของกรรมการที่พ้นจากตำแหน่ง จะเหลือน้อยกว่าสอง (2) เดือน

  อำนาจหน้าที่ของคณะกรรมการบริษัท

ตามข้อบังคับของบริษัท
คณะกรรมการมีอำนาจและหน้าที่ในการดำเนินกิจการของบริษัทให้เป็นไปตามกฎหมาย วัตถุประสงค์
ข้อบังคับ และมติของที่ประชุมผู้ถือหุ้นด้วยความซื่อสัตย์สุจริต
มีจริยธรรมและจรรยาบรรณในการดำเนินธุรกิจ รวมทั้งจะต้องระมัดระวัง
และรักษาผลประโยชน์ของบริษัทและผู้ถือหุ้นอย่างดีที่สุด

ทั้งนี้ ให้คณะกรรมการเลือกตั้งกรรมการคนหนึ่งเป็นประธานกรรมการ
ในกรณีที่คณะกรรมการพิจารณาเห็นสมควรจะเลือกตั้งกรรมการอีกคนหนึ่งหรือหลายคนเป็นรองประธานกรรมการก็ได้
และให้เลือกตั้งกรรมการคนหนึ่งซึ่งมาจากการสรรหาตามขั้นตอนและวิธีการที่กำหนดไว้ตามกฎหมายและระเบียบที่เกี่ยวข้องเป็นกรรมการผู้อำนวยการใหญ่

  กรรมการผู้อำนวยการใหญ่และอำนาจหน้าที่

ปัจจุบัน นายมิ่งขวัญ แสงสุวรรณ์ ดำรงตำแหน่งกรรมการผู้อำนวยการใหญ่ บมจ.อสมท
และกรรมการ-เลขานุการ บมจ.อสมท ตามข้อบังคับของบริษัท
กรรมการผู้อำนวยการใหญ่มีอำนาจและหน้าที่เกี่ยวกับการบริหารบริษัท
ตามที่คณะกรรมการจะมอบหมายและจะต้องบริหารบริษัทตามแผนงาน
หรืองบประมาณที่ได้รับอนุมัติจากคณะกรรมการอย่างเคร่งครัด ซื่อสัตย์สุจริต
และระมัดระวังรักษาผลประโยชน์ของบริษัทและผู้ถือหุ้นอย่างดีที่สุด
อำนาจหน้าที่ของกรรมการผู้อำนวยการใหญ่ให้รวมถึงเรื่องหรือกิจการต่าง ๆ ดังต่อไปนี้ด้วย

  (1) ดำเนินกิจการ และบริหารงานประจำวันของบริษัท

  (2) บรรจุ แต่งตั้ง ถอดถอน โยกย้าย เลื่อน ลด ตัดเงินเดือน หรือค่าจ้าง
  ลงโทษทางวินัยพนักงาน และลูกจ้าง
  ตลอดจนให้พนักงานและลูกจ้างออกจากตำแหน่งตามระเบียบที่คณะกรรมการกำหนด

  (3) ดำเนินการให้มีการจัดทำ และส่งมอบนโยบายทางธุรกิจของบริษัท
  รวมถึงแผนงานและงบประมาณต่อคณะกรรมการ
  เพื่อขออนุมัติและมีหน้าที่รายงานความก้าวหน้าตามแผนงาน
  และงบประมาณที่ได้รับอนุมัติดังกล่าวต่อคณะกรรมการ ตามระยะเวลาที่คณะกรรมการเห็นสมควร

  (4) ดำเนินการ และปฏิบัติงานให้เป็นไปตามนโยบาย แผนงานและงบประมาณที่ได้รับอนุมัติ
  จากคณะกรรมการ

  (5) วางระเบียบ คำสั่งเกี่ยวกับการปฏิบัติงานของบริษัท

ทั้งนี้ การใช้อำนาจของกรรมการผู้อำนวยการใหญ่ดังกล่าวข้างต้น ไม่สามารถกระทำได้หากมีความ
เป็นไปได้ว่ากรรมการผู้อำนวยการใหญ่อาจมีส่วนได้เสียหรืออาจมีความขัดแย้งทางผลประโยชน์ในลักษณะใด
ๆ กับบริษัทในการใช้อำนาจดังกล่าว

  การเข้าทำรายการที่เกี่ยวโยงกันหรือการได้มาหรือจำหน่ายไปซึ่งทรัพย์สินของบริษัท

ในกรณีที่บริษัทหรือบริษัทย่อยตกลงเข้าทำรายการที่เกี่ยวโยงกัน
หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัท หรือบริษัทย่อย
ตามความหมายที่กำหนดตามประกาศตลาดหลักทรัพย์
แห่งประเทศไทยที่ใช้บังคับกับการทำรายการที่เกี่ยวโยงกันของบริษัทจดทะเบียน
หรือการได้มาหรือจำหน่ายไปซึ่งสินทรัพย์ของบริษัทจดทะเบียนแล้วแต่กรณี
บริษัทจะต้องปฏิบัติตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้น ๆ ด้วย

9.3 คณะอนุกรรมการกลั่นกรองงาน บมจ.อสมท ประกอบด้วย

  ------------------------------------------------- ----------------------
  1. นายสมเกียรติ วันทะนะ                              ประธานอนุกรรมการ

  2. นายธงทอง จันทรางศุ                               อนุกรรมการ

  3. นายวัยวุฒิ หล่อตระกูล                               อนุกรรมการ

  4. นางชวนพิศ ธรรมศิริ                                อนุกรรมการ

  5. กรรมการผู้อำนวยการใหญ่ บมจ.อสมท                   อนุกรรมการ

  6. ผู้แทนสหภาพแรงงานรัฐวิสาหกิจ อสมท.                  อนุกรรมการ

  7. รองกรรมการผู้อำนวยการใหญ่ (นายชิตณรงค์ คุณะกฤดาธิการ) อนุกรรมการ

  8. รองกรรมการผู้อำนวยการใหญ่ (นายสิทธิศักดิ์ เอกพจน์)      อนุกรรมการ

  9. ผู้อำนวยการสำนักข่าวไทย                            อนุกรรมการ

  10. รองกรรมการผู้อำนวยการใหญ่ (นางอรัญรัตน์ อยู่คง)       อนุกรรมการและเลขานุการ

  11. ผู้อำนวยการสำนักบริหาร                            ผู้ช่วยเลขานุการ
  ------------------------------------------------- ----------------------

อำนาจหน้าที่

(1) ติดตามผลการปฏิบัติงานของ บมจ.อสมท ให้เป็นไปตามแนวทาง และนโยบายที่คณะกรรมการ

บมจ.อสมท กำหนด

(2) กลั่นกรองงาน บมจ.อสมท ก่อนนำเสนอคณะกรรมการ บมจ.อสมท

(3) เสนอแนะให้คณะกรรมการ บมจ.อสมท แต่งตั้งคณะทำงานเฉพาะกิจ

(4) ดำเนินการตามที่คณะกรรมการ บมจ.อสมท มอบหมาย

4.  คณะอนุกรรมการพิจารณาด้านกฎหมาย ประกอบด้วย

  ------------------------------------------------- ---------------------
  1. นายสงวน ติยะไพบูลย์สิน                             ประธานอนุกรรมการ

  2. นายธงทอง จันทรางศุ                               อนุกรรมการ

  3. นายกมล ธรรมเสรีกุล                               อนุกรรมการ

  4. นางทรงรัตน์ เย็นอุรา                               อนุกรรมการ

  5. นายชิตณรงค์ คุณะกฤดาธิการ                          อนุกรรมการ

  6. หัวหน้าฝ่ายกฎหมายธุรกิจ                             เลขานุการ
  ------------------------------------------------- ---------------------

อำนาจหน้าที่

(1) กลั่นกรองงาน กำกับ ดูแล และให้คำปรึกษาในเรื่องที่เกี่ยวกับข้อกฎหมายทั้งหมดของ บมจ.
อสมท

(2) พิจารณาปรับปรุง แก้ไขข้อบังคับ ระเบียบที่เกี่ยวกับกฎหมายให้ชัดเจนและรัดกุมยิ่งขึ้น

9.5 คณะอนุกรรมการประสานงานการประเมินผลการดำเนินงาน บมจ. อสมท ประกอบด้วย

  ---------------------------------------------- ------------------------
  1. นายรองพล เจริญพันธุ์                            ประธานอนุกรรมการ

  2. นายธงทอง จันทรางศุ                            รองประธานอนุกรรมการ

  3. กรรมการผู้อำนวยการใหญ่                         อนุกรรมการ

  4. รองกรรมการผู้อำนวยการใหญ่ (ทั้ง 3 ท่าน)           อนุกรรมการ

  5. ผู้อำนวยการสำนักข่าวไทย                         อนุกรรมการ

  6. ผู้อำนวยการสำนักแผนและการเงิน                   อนุกรรมการ

  7. หัวหน้าเจ้าหน้าที่ด้านการเงิน                       อนุกรรมการ

  8. หัวหน้าฝ่ายแผนงานและงบประมาณ                   อนุกรรมการและเลขานุการ
  ---------------------------------------------- ------------------------

อำนาจหน้าที่

(1) สามารถตัดสินใจ และมีอำนาจเจรจาต่อรองเพื่อให้การประเมินผลการดำเนินงานของ บมจ.
อสมท

เป็นไปอย่างเหมาะสม

(2) ประสานงานกับกระทรวงการคลัง และบริษัทที่ปรึกษา

(3) จัดทำบันทึกข้อตกลงการประเมินผลการดำเนินงานของ บมจ. อสมท
และส่งให้กระทรวงการคลัง

พิจารณา โดยผ่านความเห็นชอบของกระทรวงการคลังเจ้าสังกัด ภายในวันที่ 15 กรกฎาคมของทุกปี

9.6 คณะกรรมการตรวจสอบ ประกอบด้วย

  --------------------------------------------- -------------------------
  1. พล.ต.อ.สมชาย ประภัสภักดี                      ประธานกรรมการ

  2. นางปริศนา พงษ์ทัดศิริกุล                         กรรมการ

  3. นายถวิล พึ่งมา                                กรรมการ

  4. นายประวิตร นิลสุวรรณากุล                       กรรมการ

  5. หัวหน้าฝ่ายตรวจสอบ                            เลขานุการ
  --------------------------------------------- -------------------------

  อำนาจหน้าที่

  (1) สอบทานให้บริษัทมีรายงานทางการเงินอย่างถูกต้องและเพียงพอ

  (2) สอบทานให้บริษัทมีระบบการควบคุมภายใน (Internal Control)
  และการตรวจสอบภายใน (Internal Audit) ที่เหมาะสมและมีประสิทธิภาพ

  (3) สอบทานให้บริษัทปฏิบัติหน้าที่ตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  (4) พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

  (5) พิจารณาให้ความเห็นประกอบการพิจารณาแต่งตั้ง โยกย้าย
  และพิจารณาความดีความชอบของหัวหน้าผ่ายตรวจสอบ

  (6) พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมี
  ความขัดแย้งทางผลประโยชน์ให้มีความถูกต้องและครบถ้วน

  (7)
  จัดทำรายการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธานคณะกรรมการตรวจสอบ

  (8)
  ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ

  (9) ปฏิบัติหน้าที่อื่นใดตามที่กำหนดไว้ในข้อบังคับบริษัท

9.7 คณะกรรมการบริหารความเสี่ยง

คณะกรรมการ บมจ.อสมท ในการประชุมครั้งที่ 4/2547 วันที่ 29 พฤศจิกายน 2547
มีมติแต่งตั้งคณะกรรมการบริหารความเสี่ยง ประกอบด้วย

  -------------------------------------------------- --------------------
  1. นางอรอนงค์ มณีกาญจน์                               ประธานกรรมการ

  2. กรรมการผู้อำนวยการใหญ่ บมจ.อสมท                    กรรมการ

  3. รองกรรมการผู้อำนวยการใหญ่ บมจ.อสมท (ทั้ง 3 ท่าน)      กรรมการ

  4. ผู้อำนวยการสำนักข่าวไทย                             กรรมการ

  5. ผู้อำนวยการสำนักแผนและการเงิน                       กรรมการ

  6. หัวหน้าเจ้าหน้าที่ด้านการเงิน                           กรรมการและเลขานุการ

  7. หัวหน้าฝ่ายแผนงานและงบประมาณ                       ผู้ช่วยเลขานุการ
  -------------------------------------------------- --------------------

  อำนาจหน้าที่

  (1) นำเสนอนโยบายด้านการบริหารความเสี่ยงของ บมจ.อสมท ต่อคณะกรรมการ บมจ.อสมท
  เพื่อ ขอความเห็นชอบก่อนนำไปสู่การปฏิบัติ

  (2) สนับสนุนการบริหารงานของผู้บริหารระดับสูง
  โดยกำหนดโครงสร้างของการบริหารความเสี่ยงให้ครอบคลุมทั้งองค์กร
  พร้อมทั้งนำกลยุทธ์ด้านความเสี่ยงไปสู่การปฏิบัติ โดยใช้วิธีการสร้างระเบียบปฏิบัติ
  และการลงทุนในระบบที่เหมาะสม

  (3) ศึกษา วิเคราะห์ และประเมินความเสี่ยง แนวโน้มที่เกิดหรืออาจจะเกิดขึ้น
  ซึ่งมีผลกระทบต่อองค์กร ทั้งภายในและภายนอก

  (4) นำเสนอรายงานที่เกี่ยวกับความเพียงพอของระบบ
  และการควบคุมความเสี่ยงต่อคณะกรรมการ บมจ.อสมท

  (5) ทำหน้าที่เป็นศูนย์รวมในการกำกับดูแลความเสี่ยงที่มีนัยสำคัญต่าง ๆ
  ที่ผู้ประสานงานการบริหารความเสี่ยงรายงาน

  (6) ทบทวนรายงานการบริหารความเสี่ยง
  กำกับดูแลประสิทธิผลการดำเนินงานทางการบริหารเพื่อจัดการกับความเสี่ยงที่ไม่สามารถยอมรับได้

  (7) ปฏิบัติงานอื่น ๆ ในส่วนที่เกี่ยวข้องกับนโยบายด้านการบริหารความเสี่ยงของ บมจ.อสมท
  ตามที่กรรมการผู้อำนวยการใหญ่ บมจ.อสมท มอบหมาย

9.8 คณะกรรมการสรรหา ประกอบด้วย

  ---------------------------------------------------- ------------------
  1. นายรองพล เจริญพันธุ์                                  ประธานกรรมการ

  2. พล.ต.อ. สมชาย ประภัสภักดี                            กรรมการ

  3. นางอรอนงค์ มณีกาญจน์                                 กรรมการ

  4. นายธงทอง จันทรางศุ                                  กรรมการ

  5. รองกรรมการผู้อำนวยการใหญ่ (นางอรัญรัตน์ อยู่คง)           เลขานุการ
  ---------------------------------------------------- ------------------

อำนาจหน้าที่

  คัดเลือกบุคคลที่สมควรได้รับการเสนอชื่อเป็นกรรมการหรือสรรหากรรมการผู้อำนวยการใหญ่

  โดยมีการกำหนดวิธีการสรรหากรรมการอย่างมีหลักเกณฑ์และโปร่งใส

9.9 คณะกรรมการกำหนดค่าตอบแทน ประกอบด้วย

  ---------------------------------------------------- ------------------
  1. นายธงทอง จันทรางศุ                                  ประธานกรรมการ

  2. นางปริศนา พงษ์ทัดศิริกุล                                กรรมการ

  3. นางอรอนงค์ มณีกาญจน์                                 กรรมการ

  4. รองกรรมการผู้อำนวยการใหญ่ (นางอรัญรัตน์ อยู่คง)           เลขานุการ
  ---------------------------------------------------- ------------------

  อำนาจหน้าที่

  กำหนดหลักเกณฑ์ หรือวิธีการกำหนดค่าตอบแทนให้แก่คณะกรรมการและกรรมการผู้อำนวยการใหญ่

ให้เป็นไปอย่างสมเหตุสมผล

9.10 คณะกรรมการดำเนินการจัดจ้างที่ปรึกษา ประกอบด้วย

  ----------------------------------------- -----------------------------
  1. นายธงทอง จันทรางศุ                       ประธานกรรมการ

  2. นางอรอนงค์ มณีกาญจน์                      กรรมการ

  3. นายมิ่งขวัญ แสงสุวรรณ์                      กรรมการ

  4. นายชิตณรงค์ คุณะกฤดาธิการ                  กรรมการ

  5. นางอรัญรัตน์ อยู่คง                         กรรมการ

  6. นายธีรวิทย์ จารุวัฒน์                        กรรมการ

  7. นายธิติ เวชแพศย์                          กรรมการ

  8. นายธนะชัย วงศ์ทองศรี                      กรรมการและเลขานุการ

  9. นายณรงค์เดช สรุโฆษิต                      กรรมการและผู้ช่วยเลขานุการ
  ----------------------------------------- -----------------------------

  อำนาจหน้าที่

  (1) ดำเนินการจัดจ้างที่ปรึกษาทางการเงิน

  (2) ดำเนินการจัดจ้างที่ปรึกษาด้านกฎหมายเพื่อจัดทำ ปรับปรุง และแก้ไขระเบียบ ข้อบังคับ

  (3) ดำเนินการจัดจ้างหัวหน้าเจ้าหน้าที่ด้านการเงิน (CFO)

  (4) ดำเนินการจัดจ้างที่ปรึกษาทางบัญชี

  (5) ดำเนินการจัดจ้างที่ปรึกษาทางกฎหมาย

  (6) ดำเนินการจัดจ้างที่ปรึกษาโครงการ MCOT TV.

  โดยให้ใช้วิธีดำเนินการตามระเบียบสำนักนายกรัฐมนตรีว่าด้วยการพัสดุโดยอนุโลม

9.11 คณะทำงานปรับปรุงโครงสร้าง บริษัท อสมท จำกัด (มหาชน) ประกอบด้วย

ประธานกรรมการ บมจ.อสมท มีคำสั่งแต่งตั้งคณะทำงานปรับปรุงโครงสร้างบริษัท อสมท จำกัด
(มหาชน) เมื่อวันที่ 28 ตุลาคม 2547 ประกอบด้วย

  ----------------------------------------- -----------------------------
  1. นายธงทอง จันทรางศุ                       ประธานคณะทำงาน

  2. นายสมเกียรติ วันทะนะ                      คณะทำงาน

  3. นายมิ่งขวัญ แสงสุวรรณ์                      คณะทำงานและเลขานุการ
  ----------------------------------------- -----------------------------

  อำนาจหน้าที่

  (1) พิจารณาให้ความเห็นชอบและปรับปรุงโครงสร้างบริษัท อสมท จำกัด (มหาชน)
  ซึ่งที่ปรึกษาด้านทรัพยากรมนุษย์ได้ศึกษาและจัดทำเสนอต่อคณะทำงานฯ

  (2) นำเสนอโครงสร้างบริษัท อสมท จำกัด (มหาชน) ให้คณะกรรมการบริษัทฯ พิจารณา

  (3) กระทำการใดที่จำเป็นเพื่อให้การปรับปรุงโครงสร้างบริษัทฯ
  สำเร็จลุล่วงด้วยความเรียบร้อย

9.12 คณะทำงานพิจารณาปรับปรุงข้อสัญญาและแนวทางการดำเนินกิจการโทรทัศน์ระบบบอกรับเป็น
สมาชิกของกลุ่มบริษัท ยูไนเต็ด บรอดคาสติ้ง คอร์ปอเรชั่น จำกัด (มหาชน) ประกอบด้วย

  ------------------------------------------------ ----------------------
  1. นายธงทอง จันทรางศุ (กรรมการ บมจ.อสมท)           ประธานคณะทำงาน

  2. นายประกิจ ประจนปัจจนึก (กรรมการ บมจ.อสมท)        คณะทำงาน

  3. นางอรอนงค์ มณีกาญจน์ (กรรมการ บมจ.อสมท)          คณะทำงาน

  4. อธิบดีกรมทรัพย์สินทางปัญญา                          คณะทำงาน

  5. นางอรุณีประภา หอมเศรษฐี                          คณะทำงาน

  (คณบดีคณะนิเทศศาสตร์ มหาวิทยาลัยศรีปทุม)                

  6. กรรมการผู้อำนวยการใหญ่ บมจ.อสมท                  คณะทำงาน

  7. นางอรัญรัตน์ อยู่คง (รองกรรมการผู้อำนวยการใหญ่        คณะทำงาน
  บมจ.อสมท)                                        

  8. นายธีรวิทย์ จารุวัฒน์ (หัวหน้าเจ้าหน้าที่ด้านการเงิน)       คณะทำงาน

  9. นายณรงค์เดช สรุโฆษิต                             คณะทำงาน

  (อาจารย์คณะนิติศาสตร์ จุฬาลงกรณ์มหาวิทยาลัย)             

  10. นายธนะชัย วงศ์ทองศรี (หัวหน้าฝ่ายกฎหมายธุรกิจ)       คณะทำงานและเลขานุการ
  ------------------------------------------------ ----------------------

  อำนาจหน้าที่

  (1) ศึกษาและเสนอแนะแนวทางการปรับปรุงข้อสัญญา
  และแนวทางการดำเนินกิจการโทรทัศน์ระบบบอกรับเป็นสมาชิกของกลุ่มบริษัท ยูไนเต็ด
  บรอดคาสติ้ง คอร์ปอเรชั่น จำกัด (มหาชน) เพื่อให้บริษัทร่วมดำเนินกิจการกับ บมจ.อสมท
  สามารถดำเนินกิจการต่อไปได้ โดยจะต้องคำนึงถึงความเป็นธรรมกับสมาชิก
  เสนอต่อคณะกรรมการ บมจ.อสมท

  (2) ดำเนินการอื่นใดตามที่คณะกรรมการ บมจ.อสมท มอบหมาย

9.13 คณะกรรมการกิจการสัมพันธ์ ประกอบด้วย

  ------------------------------------------ ----------------------------
  1. นายธงทอง จันทรางศุ                        ประธานกรรมการ

  2. นายมิ่งขวัญ แสงสุวรรณ์                       กรรมการ (ฝ่ายนายจ้าง)

  3. นายชิตณรงค์ คุณะกฤดาธิการ                   กรรมการ (ฝ่ายนายจ้าง)

  4. นายอนิรุธ ทวีมา                            กรรมการ (ฝ่ายนายจ้าง)

  5. นายสุระ เกนทะนะศิล                        กรรมการ (ฝ่ายนายจ้าง)

  6. นายวงศ์วิทย์ วิจารณรงค์                      กรรมการ (ฝ่ายนายจ้าง)

  7. นายศุทธิชัย บุนนาค                          กรรมการ (ฝ่ายนายจ้าง)

  8. นางวีรวรรณ วรรุตม์                         กรรมการ (ฝ่ายนายจ้าง)

  9. นายธีระยุทธ์ พิทักษ์วงษ์                       กรรมการ (ฝ่ายนายจ้าง)

  10. นายพัชระ สารพิมพา                        กรรมการ (ฝ่ายลูกจ้าง)

  11. นายอภิวัฒน์ บุญมั่ง                          กรรมการ (ฝ่ายลูกจ้าง)

  12. นายสมพงษ์ หงษ์ทอง                        กรรมการ (ฝ่ายลูกจ้าง)

  13. นางสาวสมคิด ทับทิมทอง                     กรรมการ (ฝ่ายลูกจ้าง)

  14. นายเกื้อกูล แสงสุริศรี                       กรรมการ (ฝ่ายลูกจ้าง)

  15. นายโกศล สงเนียม                         กรรมการ (ฝ่ายลูกจ้าง)

  16. นายสามศร วงศ์สมาน                       กรรมการ (ฝ่ายลูกจ้าง)

  17. นางวานีต้า สุไลมาน                        กรรมการ (ฝ่ายลูกจ้าง)

  18. นายสุจินต์ จินตศักดิ์                         กรรมการ (ฝ่ายลูกจ้าง)

  19. หัวหน้าฝ่ายการพนักงาน                      กรรมการและเลขานุการ
                                             (ฝ่ายนายจ้าง)
  ------------------------------------------ ----------------------------

  อำนาจหน้าที่

ดำเนินการประชุมตามอำนาจหน้าที่ที่กำหนดไว้ในมาตรา 22 และ 23
แห่งพระราชบัญญัติแรงงานรัฐวิสาหกิจสัมพันธ์ พ.ศ. 2543

9.14 รายชื่อผู้บริหาร ณ วันที่ 31 ธันวาคม 2547

+-------------------------+--------------------------------------------+
| ชื่อ                      | ตำแหน่ง                                     |
+=========================+============================================+
| 1.  นายมิ่งขวัญ แสงสุวรรณ์   | กรรมการผู้อำนวยการใหญ่                        |
+-------------------------+--------------------------------------------+
| 2.  นายชิตณรงค์           | รองกรรมการผู้อำนวยการใหญ่                     |
|     คุณะกฤดาธิการ         |                                            |
+-------------------------+--------------------------------------------+
| 3.  นางอรัญรัตน์ อยู่คง      | รองกรรมการผู้อำนวยการใหญ่                     |
+-------------------------+--------------------------------------------+
| 4.  นายสิทธิศักดิ์ เอกพจน์    | รองกรรมการผู้อำนวยการใหญ่                     |
+-------------------------+--------------------------------------------+
| 5.  นายนิพนธ์ นาคสมภพ     | ผู้อำนวยการสำนักข่าวไทย                        |
|                         | (เทียบเท่ารองกรรมการผู้อำนวยการใหญ่)            |
+-------------------------+--------------------------------------------+
| 6.  นายธีรวิทย์ จารุวัฒน์     | หัวหน้าเจ้าหน้าที่ด้านการเงิน (CFO)                |
+-------------------------+--------------------------------------------+
| 7.  นางสุนทรีย์ แก้วกรณ์     | ผู้อำนวยการสำนักแผนและการเงิน                  |
+-------------------------+--------------------------------------------+
| 8.  นางศุภวรรณ           | รักษาการหัวหน้าฝ่ายบัญชีและการเงิน                |
|     ธรรมวชิราพร          |                                            |
+-------------------------+--------------------------------------------+

(ประวัติผู้บริหารเป็นดังปรากฏในเอกสารแนบ 1)

ค่าตอบแทนกรรมการและผู้บริหารของบริษัท (ก่อนหักภาษี) 

  (1) ค่าตอบแทนรวมของคณะกรรมการบริษัท คณะอนุกรรมการฯ และคณะกรรมการอื่น ๆ

ในช่วงเดือนตุลาคม – ธันวาคม 2547

หน่วย : บาท

+------------------------------+----------------+----------------------+
|   ชื่อ                         | เบี้ยประชุม       | ค่าเช่ารถประจำตำแหน่ง   |
+------------------------------+----------------+----------------------+
|   1. คณะกรรมการ บมจ.อสมท     | 959,000        | 292,110              |
+------------------------------+----------------+----------------------+
|   2. คณะอนุกรรมการฯ           | 70,000         | -                    |
+------------------------------+----------------+----------------------+
|   3. คณะกรรมการอื่น ๆ          | 233,000        | -                    |
+------------------------------+----------------+----------------------+
|   รวม                        | 1,262,000      | 292,110              |
+------------------------------+----------------+----------------------+

(2) ค่าตอบแทนรวมของผู้บริหาร

หน่วย : บาท

+-----------------------------------------------+----------------------+
|   ค่าตอบแทน                                    | ตค. - ธค.47          |
+-----------------------------------------------+----------------------+
|   เงินเดือน                                     | 4,240,446            |
+-----------------------------------------------+----------------------+
|   เงินสมทบกองทุนบำเหน็จ                          | 36,750               |
+-----------------------------------------------+----------------------+
|   เงินสมทบกองทุนสำรองเลี้ยงชีพ                     | 147,295              |
+-----------------------------------------------+----------------------+
|   ค่ารักษาพยาบาล                                | 17,372               |
+-----------------------------------------------+----------------------+
|   เงินช่วยเหลือบุตร                               | 150                  |
+-----------------------------------------------+----------------------+
|   เงินช่วยเหลือการศึกษาบุตร                        | 9,710                |
+-----------------------------------------------+----------------------+
|   ค่าเช่ารถประจำตำแหน่ง                          | 1,653,062            |
+-----------------------------------------------+----------------------+
|   รวม                                         | 6,104,785            |
+-----------------------------------------------+----------------------+

9.16 การกำกับดูแลกิจการที่ดี

ที่ผ่านมา บมจ.อสมท มีการปฏิบัติตามหลักการของการกำกับดูแลกิจการที่ดีตามแนวทางที่
ตลาดหลักทรัพย์แห่งประเทศไทยกำหนดดังนี้

9.16.1 นโยบายเกี่ยวกับการกำกับดูแลกิจการที่ดี

คณะกรรมการ บมจ. อสมท ได้ให้ความสำคัญกับ หลักการกำกับดูแลกิจการที่ดี (The Principles
of Good Corporate Governance) จึงกำหนดนโยบายให้ บมจ. อสมท
ถือปฏิบัติตามหลักการซึ่งครอบคลุมหลักสำคัญ ดังนี้

   การปฏิบัติต่อผู้ถือหุ้น และผู้มีส่วนได้เสียอย่างเท่าเทียมกันและเป็นธรรมต่อทุกฝ่าย

   มีความมุ่งมั่นในการสร้างมูลค่าเพิ่มแก่กิจการในระยะยาว บริหารงานด้วยความรอบคอบ
  ระมัดระวัง
  รับผิดชอบต่อการปฏิบัติหน้าที่ด้วยความสามารถและมีประสิทธิภาพที่เพียงพอเพื่อให้เกิดประโยชน์สูงสุดต่อผู้ถือหุ้น
  ดูแลมิให้เกิดปัญหาความขัดแย้งทางผลประโยชน์ และรับผิดชอบต่อการตัดสินใจ
  และการกระทำของตนเอง

   ดำเนินงานด้วยความโปร่งใส สามารถตรวจสอบได้
  เปิดเผยข้อมูลอย่างเพียงพอแก่ผู้ที่เกี่ยวข้อง ทุกฝ่าย

   ดำเนินธุรกิจโดยคำนึงถึงความเสี่ยง โดยมีการควบคุมและบริหารความเสี่ยงที่เหมาะสม

   กำหนดแนวทางปฏิบัติทางจริยธรรมธุรกิจและจรรยาบรรณ (Code of Ethics and
  Statement of Business Conduct) เพื่อให้กรรมการและพนักงานถือปฏิบัติ

9.16.2 สิทธิของผู้ถือหุ้น

ภายหลังการจดทะเบียนจัดตั้งเมื่อวันที่ 17 สิงหาคม 2547 บมจ. อสมท
ยังคงมีสถานะเป็นรัฐวิสาหกิจ ที่รัฐโดยกระทรวงการคลังเป็นผู้ถือหุ้นทั้งหมด
และมีเป้าหมายที่จะกระจายหุ้นในตลาดหลักทรัพย์แห่งประเทศไทยในไตรมาสที่ 4 ของปี 2547
บริษัทได้ให้ความสำคัญเกี่ยวกับสิทธิของผู้ถือหุ้น โดยกำหนดสิทธิของผู้ถือหุ้น ไว้ในข้อบังคับของบริษัท
เช่น สิทธิในการได้รับข้อมูลของบริษัท สิทธิในการออกเสียง
สิทธิที่จะได้รับการดูแลอย่างเป็นธรรมและการอำนวยความสะดวกแก่ผู้ถือหุ้นในการประชุมผู้ถือหุ้น
เป็นต้น

9.16.3 สิทธิของผู้มีส่วนได้เสีย

บมจ. อสมท รับรู้และเห็นถึงความสำคัญของสิทธิของผู้มีส่วนได้เสียกลุ่มต่าง ๆ
ไม่ว่าจะเป็นผู้มีส่วนได้เสียภายใน ได้แก่ พนักงานและผู้บริหารของบริษัท และบริษัทร่วม
หรือผู้มีส่วนได้เสียภายนอก โดย บมจ. อสมท ได้มีการกำหนดข้อพึงปฏิบัติต่อคู่ค้า
และ/หรือต่อเจ้าหนี้หรือลูกหนี้ คู่แข่งทางการค้า และสังคมส่วนรวม เนื่องจาก บมจ. อสมท
ตระหนักถึงแรงสนับสนุนจากผู้มีส่วนได้เสียต่างๆ
ซึ่งมีส่วนช่วยเพิ่มความสามารถในการแข่งขันและสร้างกำไรให้กับ บมจ. อสมท
ซึ่งถือว่าเป็นการสร้างความสำเร็จในระยะยาวของ บมจ. อสมท ได้

9.16.4 การประชุมผู้ถือหุ้น

บมจ. อสมท ให้ความสำคัญกับการประชุมผู้ถือหุ้น โดยกำหนดไว้ในข้อบังคับของบริษัท หมวด 3
ว่าด้วยการประชุมผู้ถือหุ้นซึ่งมีรายละเอียดแนวทางปฏิบัติเกี่ยวกับการจัดประชุมผู้ถือหุ้นเพื่ออำนวยความสะดวกและ
ให้ข่าวสารแก่ผู้ถือหุ้นอย่างเพียงพอและเท่าเทียมกัน
รวมตลอดถึงการจัดสรรเวลาให้อย่างเหมาะสมและส่งเสริม
ให้ผู้ถือหุ้นมีโอกาสอย่างเท่าเทียมกันในการแสดงความเห็นและตั้งคำถามต่อที่ประชุม

9.16.5 ภาวะผู้นำและวิสัยทัศน์

คณะกรรมการ บมจ.อสมท ประกอบด้วยผู้ทรงคุณวุฒิและมีประสบการณ์
ความรู้ความสามารถมาพัฒนาและกำหนดนโยบายทิศทางการดำเนินธุรกิจ กลยุทธ์ เป้าหมาย
แผนวิสาหกิจ และงบประมาณของ บมจ. อสมท
ตลอดจนกำกับดูแลให้ฝ่ายจัดการดำเนินการให้เป็นไปตามแผนวิสาหกิจและงบประมาณที่กำหนดไว้อย่างมีประสิทธิภาพ
และก่อให้เกิดประโยชน์สูงสุดต่อ บมจ.อสมท

โดยคณะกรรมการ บมจ.อสมท
เป็นผู้พิจารณาการกำหนดและแยกบทบาทหน้าที่และความรับผิดชอบระหว่างคณะกรรมการ
อนุกรรมการ และฝ่ายจัดการอย่างชัดเจน รวมทั้งมีการสื่อสารบทบาท หน้าที่
และความรับผิดชอบดังกล่าวต่อกรรมการ อนุกรรมการ ฝ่ายจัดการ และพนักงานอย่างสม่ำเสมอ

9.16.6 การป้องกันความขัดแย้งทางผลประโยชน์

เพื่อป้องกันความขัดแย้งทางผลประโยชน์ คณะกรรมการบริษัทได้กำหนดจรรยาบรรณของกรรมการไว้
โดยมีสาระสำคัญว่า
กรรมการพึงบริหารงานโดยหลีกเลี่ยงความขัดแย้งผลประโยชน์ส่วนตนต่อผลประโยชน์ขององค์กร
เพื่อให้การบริหารงานเป็นไปอย่างเต็มประสิทธิภาพ ผลประโยชน์ข้างต้นรวมถึง

   ไม่หาผลประโยชน์ส่วนตัวจากการเป็นกรรมการ

   ไม่ใช้ความลับขององค์กรในทางที่ผิด

   ไม่เป็นกรรมการในบริษัทที่เป็นคู่แข่งขันขององค์กร

   ไม่มีผลประโยชน์ใด ๆ ในการเข้าทำสัญญาขององค์กร

นอกจากนี้
คณะกรรมการยังได้มอบหมายให้คณะกรรมการตรวจสอบกำกับดูแลและรายงานกรณีที่เกิดความขัดแย้งทางผลประโยชน์ด้วย

9.16.7 จริยธรรมธุรกิจ

บมจ.อสมท กำหนดแนวทางปฏิบัติทางจริยธรรมธุรกิจและจรรยาบรรณ
โดยมีข้อกำหนดที่เป็นประเด็นสำคัญ 3 ส่วน คือ

   อุดมการณ์ของ บมจ.อสมท

   จรรยาบรรณของกรรมการ บมจ.อสมท

   จรรยาบรรณของพนักงาน บมจ.อสมท

ทั้งนี้ บมจ.อสมท จะได้ดำเนินการแจ้งแนวทางปฏิบัติทางจริยธรรมธุรกิจและจรรยาบรรณดังกล่าว
ให้กรรมการ ผู้บริหาร และพนักงานของบริษัททุกคนได้รับทราบและยึดถือปฏิบัติตามแนวทางที่กำหนด
นอกจากนั้น ยังจะกำหนดให้มีการเผยแพร่ เรื่อง หลักเกณฑ์การกำกับดูแลกิจการที่ดี
การควบคุมภายใน และแนวทางปฏิบัติเกี่ยวกับจริยธรรมธุรกิจและจรรยาบรรณ
ในหลักสูตรฝึกอบรมพนักงานของบริษัทด้วย

9.16.8 การถ่วงดุลของกรรมการที่ไม่เป็นผู้บริหาร

คณะกรรมการ บมจ.อสมท มีจำนวน 12 คน ประกอบด้วย

   กรรมการที่เป็นผู้บริหาร 1 คน

   กรรมการที่ไม่ได้เป็นผู้บริหาร 11 คน

  (ในจำนวนนี้มีกรรมการที่เป็นกรรมการตรวจสอบ 4 คน)

9.16.9 การรวมหรือแยกตำแหน่ง

ประธานกรรมการไม่เป็นบุคคลเดียวกันกับกรรมการผู้อำนวยการใหญ่
มีการแบ่งแยกหน้าที่อย่างชัดเจน
กรรมการผู้อำนวยการใหญ่มีอำนาจและหน้าที่บริหารบริษัทตามที่คณะกรรมการมอบหมาย
และอยู่ภายใต้ การกำกับดูแลของคณะกรรมการ

9.16.10 ค่าตอบแทนกรรมการและผู้บริหาร

คณะกรรมการบริษัทได้แต่งตั้งคณะกรรมการกำหนดค่าตอบแทน เพื่อให้ทำหน้าที่พิจารณาแนวทาง
การกำหนดค่าตอบแทนของกรรมการและกรรมการผู้อำนวยการใหญ่ โดยให้มีการกำหนดหลักเกณฑ์
หรือวิธีการกำหนดค่าตอบแทนให้แก่กรรมการและกรรมการผู้อำนวยการใหญ่ที่เป็นธรรมและสมเหตุสมผล
เพื่อเสนอต่อ ที่ประชุมใหญ่ผู้ถือหุ้นของบริษัทเพื่อพิจารณาอนุมัติต่อไป

9.16.11 การประชุมคณะกรรมการ

ตามข้อบังคับของ บมจ.อสมท คณะกรรมการมีกำหนดประชุมปีละไม่น้อยกว่า 12 ครั้ง
โดยต้องประชุมอย่างน้อย 2 เดือนต่อครั้ง และอาจมีการประชุมพิเศษเพิ่มเติมตามความจำเป็น
มีการแจ้งกำหนดวันประชุมล่วงหน้าไปยังกรรมการไม่น้อยกว่า 7
วันก่อนวันประชุมซึ่งในการประชุมทุกคราวจะมีการกำหนดวาระการประชุมที่ชัดเจน
มีเอกสารประกอบการประชุมที่ครบถ้วนเพียงพอ โดยจัดส่งให้กับคณะกรรมการล่วงหน้า
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
โดยในการประชุมคณะกรรมการทุกคนสามารถอภิปรายและแสดงความคิดเห็นได้อย่างเปิดเผย
โดยมีประธานกรรมการเป็นผู้ประมวลความเห็นและข้อสรุปที่ได้จากการประชุม
บันทึกการประชุมจะถูกจัดทำเป็นลายลักษณ์อักษรภายหลังมีการประชุมเสร็จและหลังจากที่ผ่านการรับรองจากที่ประชุมก็จะถูกจัดเก็บไว้เพื่อให้กรรมการและผู้มีส่วนเกี่ยวข้องสามารถตรวจสอบได้

9.16.12 คณะอนุกรรมการ

ตามคำสั่งของ บมจ.อสมท คณะอนุกรรมการมีหน้าที่ติดตามผลการปฏิบัติงานของ บมจ.อสมท
ให้เป็นไปตามแนวทางและนโยบายที่คณะกรรมการ บมจ.อสมท กำหนด
กลั่นกรองงานก่อนนำเสนอคณะกรรมการฯ เสนอแนะให้คณะกรรมการฯ แต่งตั้งคณะทำงานเฉพาะกิจ
และดำเนินการตามที่คณะกรรมการฯ มอบหมาย

9.16.13 ระบบการควบคุมและการตรวจสอบภายใน

บมจ.อสมท ได้ให้ความสำคัญต่อระบบการควบคุมภายในทั้งในระดับบริหาร
และระดับปฏิบัติงานที่มีประสิทธิภาพ จึงได้กำหนดภาระหน้าที่
อำนาจการดำเนินการของผู้บริหารและผู้ปฏิบัติงาน ไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม

ทั้งนี้ บมจ.อสมท
มีคณะกรรมการตรวจสอบทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของ
บมจ.อสมท ได้ดำเนินการตามแนวทางที่กำหนดและมีประสิทธิภาพ

9.16.14 รายงานของคณะกรรมการ

คณะกรรมการบริษัทได้วางนโยบายให้มีการดำรงรักษาไว้ซึ่งระบบควบคุมภายในที่มีประสิทธิภาพ
ประสิทธิผล เพื่อให้มั่นใจได้อย่างมีเหตุผล ว่าการบันทึกข้อมูลทางบัญชีมีความถูกต้องครบถ้วน
และเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อน
เพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ ทั้งนี้
คณะกรรมการได้แต่งตั้งคณะกรรมการตรวจสอบซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงิน
และระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปี

9.16.15 ความสัมพันธ์กับผู้ลงทุน

บริษัทมีนโยบายเปิดเผยข้อมูลสารสนเทศอย่างถูกต้อง ทันเวลาและโปร่งใส
โดยจัดให้มีศูนย์ข้อมูลข่าวสารของบริษัทเพื่อเปิดเผยข้อมูลการดำเนินงานด้านต่าง ๆ ของ
บมจ.อสมท ให้กับผู้ถือหุ้น ผู้สนใจและ ผู้ลงทุน รวมถึงนักวิเคราะห์ทั่วไปและภาครัฐที่เกี่ยวข้อง

9.17 นโยบายและวิธีดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตัว

คณะกรรมการ บมจ.อสมทได้มีมติเห็นชอบเรื่องการนำข้อมูลภายในบริษัทไปใช้เพื่อประโยชน์ส่วนตัว
ดังนี้

“เพื่อป้องกันการแสวงหาผลประโยชน์จากการใช้ข้อมูลภายในที่ยังมิได้เปิดเผยต่อสาธารณชนของบริษัท
อสมท จำกัด (มหาชน)
ซึ่งอาจส่งผลกระทบต่อการเคลื่อนไหวของราคาซื้อขายหลักทรัพย์ของบริษัทในตลาดหลักทรัพย์แห่งประเทศไทย
คณะกรรมการ บมจ.อสมท จึงมีมติ กำหนดห้ามมิให้กรรมการ ผู้บริหาร พนักงาน ลูกจ้าง
รวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว
ใช้ข้อมูลภายในซึ่งยังมิได้เปิดเผยเพื่อทำการซื้อ ขาย โอน หรือรับโอนหลักทรัพย์ของบริษัท
ก่อนที่ข้อมูลนั้นจะเปิดเผยต่อสาธารณชน ผู้ฝ่าฝืนจะมีโทษตามระเบียบและข้อกำหนดของบริษัท”
โดยให้มีผลตั้งแต่วันที่คณะกรรมการบริษัทมีมติเป็นต้นไป และถือปฏิบัติจนถึงปัจจุบัน

9.18 บุคลากร ณ วันที่ 31 ธันวาคม 2547

  (1) จำนวนบุคลากรของบมจ.อสมท ประกอบด้วย พนักงานและลูกจ้าง(ไม่รวมผู้บริหารตามข้อ
  9.14)

รวมทั้งสิ้น 1,147 คน แบ่งตามสายงาน ดังนี้

  ----------------------------------- ------------------- ---------------
  สายงาน                              อัตรากำลังที่บรรจุ (คน)  ลูกจ้าง (คน)

  สำนักงานเลขานุการบริษัท                 5                   -

  สำนักผู้ตรวจการ                        7                   -

  สำนักการตลาด                         35                  17

  ฝ่ายตรวจสอบและบริหารความเสี่ยง          5                   -

  สำนักกฎหมาย                          16                  -

  สำนักบริหาร                           141                 3

  สำนักแผนและการเงิน                    64                  12

  สถานีโทรทัศน์                          168                 14

  สถานีวิทยุ                             110                 12

  สำนักข่าวไทย                          277                 16

  สำนักวิศวกรรม                         244                 1

  รวม                                 1,072               75
  ----------------------------------- ------------------- ---------------

(2) ค่าตอบแทนบุคลากร (ไม่รวมผู้บริหารตามข้อ 9.14)

หน่วย : บาท

+-----------------------------------------------+----------------------+
|   ค่าตอบแทน                                    | ตค. – ธค. 47         |
+-----------------------------------------------+----------------------+
|   เงินเดือน                                     | 94,173,961           |
+-----------------------------------------------+----------------------+
|   เงินสมทบกองทุนสำรองเลี้ยงชีพ                     | 9,072,953            |
+-----------------------------------------------+----------------------+
|   ค่ารักษาพยาบาล                                | 4,324,022            |
+-----------------------------------------------+----------------------+
|   เงินช่วยเหลือบุตร                               | 89,350               |
+-----------------------------------------------+----------------------+
|   เงินช่วยเหลือการศึกษาบุตร                        | 500,145              |
+-----------------------------------------------+----------------------+
|   ค่าพาหนะรับ – ส่งพนักงาน                        | 29,300               |
+-----------------------------------------------+----------------------+
|   ค่าล่วงเวลา                                   | 34,911,272           |
+-----------------------------------------------+----------------------+
|   ค่าเบี้ยกันดาร                                  | 120,495              |
+-----------------------------------------------+----------------------+
|   เงินค่าวิชาชีพ                                  | 216,300              |
+-----------------------------------------------+----------------------+
|   ค่าตอบแทนนายสถานี                             | 1,247,783            |
+-----------------------------------------------+----------------------+
|   ค่าเช่าบ้านพนักงาน                              | 650,300              |
+-----------------------------------------------+----------------------+
|   สำรองเงินชดเชยพนักงาน                         | 14,045,934           |
+-----------------------------------------------+----------------------+
|   รวม                                         | 159,381,815          |
+-----------------------------------------------+----------------------+

   นโยบายในการพัฒนาบุคลากร

บริษัทมีนโยบายมุ่งเน้นพัฒนาบุคลากรภายใน โดยการอบรมให้ความรู้และเทคนิคใหม่ ๆ
และการศึกษา ดูงานอย่างสม่ำเสมอ เพื่อให้บุคลากรนำไปประยุกต์ใช้กับการทำงานในปัจจุบัน (On
the Job Training) โดยตั้งงบพัฒนาทรัพยากรมนุษย์ให้ปีละประมาณ 20 ล้านบาท
เพื่อพนักงานแต่ละหน่วยมีความเข้าใจสภาพการทำงานรูปแบบใหม่ ๆ เช่นเดียวกับภาคเอกชน
ซึ่งการฝึกอบรมพนักงานเป็นตัวกระตุ้น ให้เกิดความตื่นตัว
และปรับรูปแบบการทำงานของตนเองและภายในหน่วยงานอย่างค่อยเป็นค่อยไปด้วยความสม่ำเสมอต่อเนื่อง
ส่งผลให้เกิดการปรับเปลี่ยนสภาพการทำงานไปสู่สภาวะที่พร้อมที่จะมีการแข่งขันกับเอกชนอื่น ๆ
และมีประสิทธิภาพในการทำงานเพิ่มขึ้นอย่างเห็นได้ชัด
นอกจากนี้บริษัทยังได้มีการว่าจ้างที่ปรึกษาด้านทรัพยากรบุคคลจากภายนอก
เพื่อให้เข้ามาช่วยทำการศึกษาและจัดทำโครงสร้างขององค์กรและอัตราค่าตอบแทนพนักงานที่เหมาะสมด้วย